b'\n_START_ARTICLE_\nNorma de l\'Escola del Po\n_START_PARAGRAPH_\nLa norma de l\'Escola del Po o normo de l\'Escolo d\xc3\xb3u Po (en norma cl\xc3\xa0ssica N\xc3\xb2rma de l\'Esc\xc3\xb2la dau P\xc3\xb2) \xc3\xa9s una norma ling\xc3\xbc\xc3\xadstica (una codificaci\xc3\xb3) que fixa l\'occit\xc3\xa0 en la varietat cisalpenca (sotsdialecte del vivaroalp\xc3\xad) parlada a les Valls Occitanes del Piemont (It\xc3\xa0lia). Aquesta norma deriva b\xc3\xa0sicament de la norma mistralenca i fa concurr\xc3\xa8ncia a la norma cl\xc3\xa0ssica._NEWLINE_Fou creada el 1971 per l\'associaci\xc3\xb3 Esc\xc3\xb2la dau P\xc3\xb2 (Escolo d\xc3\xb3u Po), que fou una secci\xc3\xb3 ef\xc3\xadmera del Felibritge a les Valls Occitanes, per\xc3\xb2 tot i que l\'associaci\xc3\xb3 va desapar\xc3\xa8ixer la seva proposta de norma ortogr\xc3\xa0fica ha sobreviscut fins ara.\n_START_SECTION_\n\xc3\x9as actual\n_START_PARAGRAPH_\nLa n\xc3\xb2rma de l\'Escola del Po va tenir un \xc3\xbas majoritari dins l\'occit\xc3\xa0 escrit a les Valls Occitanes entre els anys 1970 i 1990. Des de finals dels anys 1990, la norma classica \xc3\xa9s majorit\xc3\xa0ria. La revista cisalpenca Occit\xc3\xa0nia Viva / Ousitanio Vivo accepta indistintament la norma classica i la norma de l\'Escola del P\xc3\xb2._NEWLINE_A les Valls Occitanes s\'han usat altres grafies durant el segle XX, per\xc3\xb2 avui s\xc3\xb3n for\xc3\xa7a minorit\xc3\xa0ries. La norma mistralenca \xc3\xa9s emprada per l\'associaci\xc3\xb3 Combascura (Coumboscuro). Tamb\xc3\xa9 s\'han usat diverses "grafies fonem\xc3\xa0tiques" qu\'utilizaven grafemes no tradicionals en occit\xc3\xa0 com k o w, aix\xc3\xad com d\'altres d\'italianitzades.'